מה ידידות

"מה ידידות מנוחתך" הוא פיוט המושר בכל קהילות אשכנז מדי ליל שבת, נדפס לראשונה בקושטנדינה בספר 'זמירות ושירות ותשבחות'.

הפיוט חובר על ידי רבי מנחםבספר שלושה ספרים נפתחים משער שהוא רבי מנחם בן רבי חלבו, או רבי מנחם אחיו של רבי יקותיאל ואביו של רבי אליהו הזקן, והוא רמז את שמו באקרוסטיכון של פיוטו, בבתים 2–4 ו-6. מ'ערב נ'חלת ח'פציך מ'עיןסידור יעב"ץ.

הפיוט עוסק בתענוגותיה הגשמיים של השבת; מאכלי שבת, לבוש השבת ושינה בשבת. בנוסף לתענוגות של יום השבת מוזכרות בשיר גם הלכות השבת - איסורי ל"ט מלאכות וחילול שבת. בנוסף מזכיר הפיוט את מצוות השבת המוזכרת בפסוק "אִם תָּשִׁיב מִשַּׁבָּת רַגְלֶךָ... וְכִבַּדְתּוֹ מֵעֲשׂוֹת דְּרָכֶיךָ מִמְּצוֹא חֶפְצְךָ וְדַבֵּר דָּבָר" ואת דרשות חכמים על פסוק זה, בבית הרביעיתלמוד בבלי כתובות ה, א; שבת קנ, א..

מחבר הפיוט אף נוקב בשכרם של שומרי השבת ומענגיה - הם העתידים לזכות בנחלה בלי מצרים ובהצלה מחבליו של המשיח, ובטווח המיידי – חוויית השבת עצמה, שהיא מעין עולם הבא, לו זוכה האדם מדי שבוע.
יש השרים את הבית האחרון בפיוט בנפרד (בלחן לעצמו).

פזמון הפיוט הוא המשפט "לְהִתְעַנֵּג בְּתַעֲנוּגִים בַּרְבּוּרִים וּשְׂלָיו וְדָגִים".

לפיוט לחנים רבים מכלל עדות ישראל. הלחן המוכר הוא ניגון קצבי של חסידות באבוב ששונה במקצת והולבש על מילות השיר.

הפיוט מאגד בתוכו עבר, הווה ועתיד סביב השבת – ההכנות לשבת, עונג השבת והשכר העתיד לבוא לשומרי שבת. עקרונות השבת הבסיסיים משובצים בין השורות – איסור מלאכה, הצורך להבדיל בין ההתנהגות בשבת להתנהגות בשאר השבוע, וחשיבות מנוחת הנפש ומנוחת הגוף יחד עם ההתענגות ביום קדוש זה. השיר מסתיים בציפייה לגאולה.

 קישורים חיצוניים 

 מה ידידות, באתר youtube


ביצועים לפיוט
 מה ידידות, מרדכי בן דוד באלבום ירושלים לא למכירה.
 מה ידידות, אברהם פריד באלבום הלהיטים הגדולים 2.
 מה ידידות, יצחק מאיר, לחן חסידות בעלז באלבום נשמות חדשות.

הערות שוליים

קטגוריה:זמירות ופיוטים לשבת
קטגוריה:יצירות עם אקרוסטיכון